ฟ้าเดียวกัน แจ้งหยุดพิมพ์ชั่วคราว เหตุถูกเพ่งเล็งหลังรัฐประหาร
ฟ้าเดียวกันแจง หยุดพิมพ์วารสาร ชั่วคราว เหตุถูกเพ่งเล็งหนักหลังรัฐประหาร หวั่นส่งผลกระทบภาคการผลิตวารสาร ยันกิจกรรมอื่นของ สนพ.ยังดำเนินต่อ ภายใต้เสรีภาพที่ยังพอจะมีได้ในปัจจุบัน10 มิ.ย.2557 สำนักพิมพ์ฟ้าเดียวกัน ส่งจดหมายแจ้งสมาชิกวารสารฟ้าเดียวกัน ลงวันที่ 3 มิ.ย.2557 ขอชะลอการพิมพ์วารสารฉบับใหม่ไปก่อน โดยระบุว่า เนื่องจากหลังการรัฐประหาร มีการปิดสื่อและตรวจเนื้อหาอย่างเข้มข้น ส่งผลให้วารสารฟ้าเดียวกัน ถูกเพ่งเล็งเป็นพิเศษ จนสร้างความหวาดกลัวให้กับทุกส่วนการผลิต เพื่อความปลอดภัยจึงขอชะลอการตีพิมพ์ไปก่อน เมื่อโอกาสอำนวยจะจัดพิมพ์และส่งให้สมาชิก รวมถึงวางจำหน่ายต่อไปสำหรับวารสารฟ้าเดียวกัน เป็นวารสารราย 3 เดือน นำเสนอประเด็นการเคลื่อนไหวทางสังคมและการเมือง มีนายธนาพล อิ๋วสกุล เป็นบรรณาธิการผู้พิมพ์ผู้โฆษณา โดยตีพิมพ์และเผยแพร่มาตั้งแต่ปี 2546 ฉบับล่าสุด คือฉบับปีที่ 12 ฉบับที่ 1 มกราคม-เมษายน 2557 ระบอบประชาธิปไตยที่มีนายกรัฐมนตรีเป็นคนกลางอันมีพระมหากษัตริย์เป็นประมุขเมื่อช่วงเย็นที่ผ่านมา เพจสำนักพิมพ์ฟ้าเดียวกันว่า วารสารฟ้าเดียวกันจะยังไม่ตีพิมพ์และวางจำหน่ายเป็นการชั่วคราวเท่านั้น ส่วนการดำเนินกิจกรรมของสำนักพิมพ์ยังดำเนินการตามปกติ ภายใต้เสรีภาพที่ยังพอจะมีได้ในปัจจุบัน โดยมีการจัดทำต้นฉบับ แปลงาน ติดต่อนักเขียน นักแปล บรรณาธิการ รวมทั้งการสั่งซื้อหนังสือ และวารสารรายละเอียดจดหมายมีดังนี้ตามที่ พล.อ.ประยุทธ์ จันทร์โอชา ผู้บัญชาการทหารบก ประกาศใช้กฎอัยการศึกทั่วราชอาณาจักร ตั้งแต่เวลา 03.00 น. ในวันอังคารที่ 20 พ.ค. 2557 และก่อการรัฐประหารในวันพฤหัสบดีที่ 22 พ.ค. 2557 เวลา 16.30 น. โดยคณะรักษาความสงบแห่งชาติ (คสช.) ตลอดระยะเวลาดังกล่าว คณะรัฐประหารได้มีการปิดสื่อ ตรวจพิจารณาเนื้อหาอย่างเข้มข้น ภายใต้สภาวะดังกล่าวสำนักพิมพ์ฟ้าเดียวกันได้ถูกผลกระทบอย่างหลีกเลี่ยงไม่ ได้วารสารฟ้าเดียวกันได้ถูกเพ่งเล็งเป็นพิเศษ จนสร้างความหวาดผวาให้เกิดกับทุกภาคส่วนของการผลิตที่เข้าไปเกี่ยวข้อง ทางกองบรรณาธิการจึงเห็นว่าเพื่อความปลอดภัยของทุกท่านจึงขอชะลอการตีพิมพ์ วารสารฉบับใหม่ออกไปก่อน และถ้าโอกาสอำนวยเราจะจัดพิมพ์และส่งให้สมาชิกและวางจำหน่ายต่อไปอนึ่ง ทางสำนักพิมพ์ฟ้าเดียวกันยังคงยึดมั่นในแนวทางการจัดทำหนังสือต่อไป ทั้งในรูปแบบของวารสารและหนังสือเล่มขอแสดงความนับถือสำนักพิมพ์ฟ้าเดียวกัน
ฟ้าเดียวกันแจง หยุดพิมพ์วารสาร ชั่วคราว เหตุถูกเพ่งเล็งหนักหลังรัฐประหาร หวั่นส่งผลกระทบภาคการผลิตวารสาร ยันกิจกรรมอื่นของ สนพ.ยังดำเนินต่อ ภายใต้เสรีภาพที่ยังพอจะมีได้ในปัจจุบัน 10 มิ.ย.2557
ธนาพล อิ๋วสกุล,ฟ้าเดียวกัน,รัฐประหาร,รัฐประหาร 2557